გიორგიწმინდა (ახალციხის მუნიციპალიტეტი)
გიორგიწმინდა — სოფელი ახალციხის მუნიციპალიტეტში (ფერსას ადმინისტრაციული ერთეული). მდებარეობს მდინარეების, წინუბნისწყლისა და წვერუკნისღელის წყალგამყოფის სამხრეთ-აღმოსავლეთით, ზღვის დონიდან 940 მ, ახალციხიდან 12 კმ, ფერსადან 1 კმ. გიორგიწმინდიდან ჩრდილო-დასავლეთით 3 კმ-ზე აქატის საბადოა. სოფლის მახლობლად დგას VIII–IX საუკუნეების წმინდა გიორგის ეკლესია.